open-index/open-wikipedia-markdown huggingface dataset:
Bauskės apskritis

**Bauskės apskritis** () – tarpukaryje buvęs administracinis vienetas Latvijos Žiemgaloje. Plotas 2302 km². Apskrityje buvo 1 miestas, 3 miesteliai ir 20 valsčių. Ji ribojosi su Jelgavos apskritimi, Rygos apskritimi, Jekabpilio apskritimi ir Lietuva. Stambesnės gyvenvietės: Bauskė, Iecava, Vecumniekai, Rundalė ir Kurmenė.
Guy de Maupassant

**Gi de Mopasanas** (*Henri René Albert Guy de Maupassant*, 1850 m. rugpjūčio 5 d. – 1893 m. liepos 6 d.) – prancūzų XIX a. rašytojas, įžymus novelių kūrėjas.

Taip pat parašė šešis romanus.

Gi de Mopasanas gimė Miromesnil pilyje. Jo šeima – Lotaringijos aristokratai, gyvenantys Normandijoje. Mokėsi dvasinėje kolegijoje, vėliau Puanos licėjuje. Kariavo Prancūzijos-Prūsijos kare. Kare dalyvavo eiliniu kareiviu. Daug skaitė, ypač domėjosi gamtamoksliais dalykais ir astronomija.

Nuskurdus Mopasano šeimai, rašytojui teko įsidarbinti Jūrų ministerijoje, kurioje jis pradirbo 10 metų. Per tuos metus jis suartėjo su kitu prancūzų rašytoju Floberu. Su jo pagalba jis parašė savo pirmuosius kūrinius. Tuo metu Flobero namuose jis susipažino su kitais to meto rašytojais Emiliu Zolia, Ivanu Turgenevu.

1870 m. Gi de Mopasanas tapo laikraščių *[[Le Figaro]], Gil Blas, [[Le Gaulois]]* ir *l'Echo de Paris* redaktoriumi. Laisvą nuo darbo laiką skirdavo apsakymų rašymui.
Ford Courier

**Ford Courier** vardą naudojo keli visiškai skirtingi automobiliai:
* 1952-1958 Amerikietiškas krovininis automobilis
* 1972-1982 Amerikietiškas pikapas
* 1972–2006 Australiškas pikapas (perdaryta Mazda B-Serija)
* 1991–2002 Europietiškas krovininis automobilis
* 1998–dabar Braziliškas pikapas
Didžioji geltonkuodė kakadu

**Didžioji geltonkuodė kakadu** (*Cacatua galerita*) – kakadu (*Cacatuidae*) šeimos papūga.

## Išvaizda
Skiauterė ryškiai geltona, o visos plunksnos – baltos.

## Paplitimas
Paplitusi Australijos šiaurės ir rytinėje dalyje, Naujojoje Gvinėjoje, įvežta į Naująją Zelandiją. Dažnai gyvena miesto parkuose ir soduose.

## Gyvenimo būdas
Gyvena įvairiuose biotopuose – nuo miškų iki dirbamų laukų, o nakvoja aukštai eukaliptuose. 

## Laikymas
Mielai laikomos namuose, nes moka pamėgdžioti žmogaus kalbą.
Ford Bronco II

**Ford Bronco II** buvo kompaktinės klasės visureigis, kurį Ford Motor Company gamino tarp 1984 ir 1990 metų. Bronco II buvo mažesnė didelės klasės Ford Bronco versija. Jis buvo skirtas konkuruoti su Chevrolet S-10 Blazer, Jeep Cherokee ir Toyota 4Runner visureigiais. Bronco II gamyba buvo sustabdyta 1990 metų vasarį. Kitas kompaktinis Ford visureigis Ford Escape pasirodė tik 2001 metais.
Mažoji geltonkuodė kakadu

**Mažoji geltonkuodė kakadu** (*Cacatua sulphurea*) – kakadu (*Cacatuidae*) šeimos papūga.

## Išvaizda

## Paplitimas

## Gyvenimo būdas

## Laikymas

## Sistematika
Nimfinė papūgėlė

**Nimfinė papūgėlė** (*Nymphicus hollandicus*) – papūginių paukščių
(*Psittaciformes*) būrio, kakadu (*Cacatuidae*) šeimos, vienintelė nimfinių papūgėlių (*Nymphicinae*) pošeimyje rūšis.

## Išvaizda
Kūnas 30-33 cm, uodega – 14-16 cm ilgio; svoris – apie 90 g. Būdingiausi požymiai yra gana ilgas kuodas ir ilga nusmailėjusi uodega. Plunksnos pilkos su baltomis dėmėmis ant sparnų, kuodai geltoni. Patinų ir patelių plunksnų spalva skiriasi - patinų plunksnų spalva ryškesnė.

## Paplitimas
Paplitusi Australijoje, išskyrus šiaurinę dalį ir pakrantes.
 
## Gyvenimo būdas
Gyvena upių pakrančių miškuose ir atvirose eukaliptų giraitėse bei savanose, kur auga neaukšti krūmeliai. Dažnai tupi nudžiuvusių medžių ir aukštų krūmų viršūnėse. Žolėje baikščios. Netupia upių pakrantėse, atsigerti nusileidžia vertikaliai tiesiai į vandenį. Gurkštelėjusi kelis lašus vandens vėl pakyla.

Minta daugelio augalų sėklomis, nektaru, smulkiais vabzdžiais, javais. 

Poruojasi liūčių sezono metu kai atsiranda daug maisto patiems paukščiams ir jų jaunikliams. Lizdą įsirengia išdžiūvusių medžių tuštumose. Dėtyje 3-7 balti kiaušiniai. Peri 21 dieną pasikeisdami abu tėvai. Išsiritę jaunikliai apaugę gelsvais pūkais. Tėvai juos maitina pakaitomis. Po 4-6 mėnesių jaunikliai lizdą palieka. Tuo metu patelė deda antrą dėtį, bet dar maitina pirmos vados jauniklius.

## Galerija

Cockatiel - White Cliffs.jpg|Nimfinė papūgėlių būrelis Naujojo Pietų Velso Vaitklifso (*White Cliffs*) miestelyje
Cockatiel 6781.jpg|Nimfinė papūgėlė Naujojo Pietų Velso, Leik Kardželigo (*Lake Cargelligo*) miestelyje 
Cockateil.jpg|Nimfinė papūgėlė Vakarų Australijos Karato mieste
Nymphicus hollandicus2.jpg|Nelaisvėje laikomos Lutino mutacijos nimfinės papūgėlės (Nyderlandai)


## Šaltiniai

## Nuorodos
* zaliejituristai.lt / Gyvūnijos kampelis, nimfa (*Nymphicus hollandicus*)
Rožinė kakadu

**Rožinė kakadu** (*Eolophus roseicapillus*) – kakadu (*Cacatuidae*) šeimos papūga.

## Išvaizda

## Paplitimas

## Gyvenimo būdas

## Laikymas
San Antonijus

**San Antonijus** () – miestas JAV pietuose, Teksaso valstijoje. 1,32 mln. gyventojų (2010). Susisiekimo mazgas pakeliui į Meksiką. Gyvulininkystės regiono prekybos ir finansų centras, yra didžiausias šalyje vilnos prekybos centras. Išvystyta maisto, metalo, chemijos pramonė.

Miestas – balneologinis klimato kurortas. Yra universitetų, muziejų, Šv. Fernando katedra (XVIII a.).

## Kultūra

1968 m. čia vyko Pasaulinė paroda.

### Sportas
* San Antonio Spurs (krepšinis)
Juodoji geltonausė kakadu

**Juodoji geltonausė kakadu** (*Calyptorhynchus funereus*) – kakadu (*Cacatuidae*) šeimos papūga.

## Išvaizda
Kūnas 56-66 cm ilgio. Vyraujanti plunksnų dangos spalva – tamsiai ruda, plunksnų galai balti. Ausies srityje yra geltona dėmė. Uodega ir pauodegis su išilgine geltona juosta. 

## Paplitimas
Paplitusi Rytų ir Pietryčių Australijoje.

## Gyvenimo būdas
Minta įvairių medžių sėklomis, vabzdžių lervomis.

Lizdą patinas ir patelė stato kartu. Jis įrengia drevėje, dugną iškloja skiedromis. Patelė deda 1-2 kiaušinius. Peri patelė, o patinas ją maitina. Išgyvena tik vienas jauniklis, kuriuo  tėvai rūpinasi apie 6 mėnesius.
Trumpasnapis kakadu

**Trumpasnapis kakadu** (*Calyptorhynchus latirostris*) – kakadu (*Cacatuidae*) šeimos papūga.

## Išvaizda
Gana stambi papūga, kurios kūnas iki 54–56 cm ilgio, svoris apie 750 g. Plunksnų danga juoda. Visos plunksnos su baltu-geltonu apvadu. Ausų srityje yra baltos dėmės. Ant uodegos balta juosta. Kuodas nedidelis ir platus. Aplink akis esanti plika sritis pilkos spalvos. Snapas platus ir masyvus. Patelių ausų dėmės didesnės, snapas šviesus, aplink akis esanti sritis šviesesnė ir mažesnė.

## Paplitimas
Paplitusi Australijos pietvakariuose.

## Gyvenimo būdas
Apsigyvena miškuose ir krūmų sąžalynuose. Minta sėklomis ir vabzdžių lervomis.
Antaniškė I

**Antaniškė I** – kaimas Ignalinos rajono savivaldybėje, 3 km į šiaurės rytus nuo Dūkšto, prie Girelės miško, greta geležinkelio ruožo Dūkštas–Turmantas.

## Etimologija

Kaimo pavadinimas – asmenvardinis vietovardis, kilęs nuo vardo *Antanas*.

## Gyventojai

## Šaltiniai
Argentinietis Niujorke

***Argentinietis Niujorke*** () –
argentiniečių komedija, išleista 1998 m. Filme pasakojama apie paauglę išvykusią gyventi į Niujorką. Šio filmo pagrindiniai veikėjai Natalija Oreiro ir Guillermo Francella.
 

## Siužetas

Filme „Argentinietis Niujorke“ pasakojama tėvo ir dukters santykių istorija. Veronika, pagal studentų mainų sistemą, kartu su drauge išvyksta į Niujorką, bet jos tėvas Frankas nesuspėja išlydėti dukters į kelionę. Praėjus mokslams Veronikos draugė grįžta, o Frankas savo dukters taip ir nesulaukia. Draugė praneša, kad Veronika nusprendė pasilikti Niujorke. Neilgai laukęs tėvas išvyksta ieškoti dukters į milijoninį miestą. Frankas bando rasti dukrą milžiniškame mieste ir beveik ją suranda, bet Veronika nenori jam rodytis ir pasislepia. Galiausiai Frankui puolus į neviltį Veronika pati jį susiranda. Tėvas pradeda klausinėti Veronikos, kodėl ji čia pasiliko, kodėl nieko nepranešė ir pan. Veronika papasakoja jam stulbinančią istoriją,
kad ji nori sėkmingai sukurti grupę, dabar ji gyvena su striptizo šokėja, turi mylimą ir mylintį vaikiną, draugų, yra grupės vokalistė ir dainuoja Niujorko kavinėje. Tuomet Frankas išgirsta ir nelauktus skaudžius žodžius, kurie priverčia tėvą susimąstyti. Dukra visada jautėsi tėvo atstumta ir palikta, tai ir privertė ją pasilikti JAV. Tėvas ilgai mąsto, kol galiausiai pasiryžta susitaikyti su dukra. Jie patiria daug įspūdžių ir malonių akimirkų, bet artėja didelis Veronikos pasirodymas bare ir išsiskyrimas. Tėvas negali pasilikti didmiestyje, bet paslapčia ateina į dukters koncertą. Laimė, tai tik sutvirtina jų santykius. Į pasirodymą neateina Veronikos grupės būgnininkas ir jie neturėdami kur dėtis pradeda koncertuoti be jo. Tai pastebėjęs Frankas užlipa ant scenos, atsisėda į būgnininko vietą, pradeda mušti lazdelėmis ir nustebina visus grupės narius, o labiausiai savo dukterį, kuri galvojo, kad tėvas jau Buenos Airėse. Baigus koncertą tėvas dingsta iš dukters akių ir išvyksta į oro uostą, o Veronika puola jo vytis. Vos vos dukrai suspėjus paskui tėvą jie abu vienas kito glėbyje apsiverkia ir tampa aišku, jog visos jų problemos, nesantaika ir nesusipratimai baigėsi ir prasidėjo geriausias jų santykių laikas. Jie atsisveikina ir išsiskiria. Veronika lieka Niujorke, o Frankas grįžta į Buenos Aires atskirai kurti savo gyvenimų.
Mažoji korela

**Mažoji korela** (*Cacatua sanguinea*) – kakadu (*Cacatuidae*) šeimos papūga.

## Išvaizda
Kūnas 35-40 cm, uodega 12 cm ilgio, svoris 430-580 g. Plunksnų danga balta. Kaktoje šviesiai raudona juostele. Vairuojamosios ir plasnojamosios plunksnos apatinėje pusėje su geltonu atspalviu. Galvos, kaklo ir kuodo plunksnos šviesiai rožinės, kai kurių papūgų tokios pat spalvos yra pilvo plunksnos. Aplink akis esanti sritis plika, pilkos spalvos. Kuodas nedidelis, ramybės būklėje vos matomas. Snapas šviesus, kaulo spalvos. Abiejų lyčių akies rainelė ruda. Letenos pilkos.

## Paplitimas
Paplitusi Australijos šiaurės ir šiaurės vakarinėje dalyje ir Naujojoje Gvinėjoje.

## Gyvenimo būdas
Apsigyvena laukuose, pelkėse, miškuose, pusdykumėse, sukultūrintuose landšaftuose, savanoje, priekrančių miškuose. Gyvena iki 100 m aukštyje virš jūros lygio. Gyvena nedidelėmis grupėmis. Triukšmingos ir bendruomeninės papūgos. Aktyviausios būna ankstų rytą ir vėlai dieną. Dažnai pastebimos su kitomis kakadu rūšimis, ypač prie vandens telkinių.

Maitinasi įvairiomis sėklomis ir grūdais, lesa augalų šaknis, įvairiais bestuburiais. Gyvenvietėse aptinkamos sąvarynuose. Maitinimosi metu susirenka dideliais pulkais.

Lizdą įsiruošia aukštų medžių (eukaplitų) uoksuose, 3-12 m aukštyje. Viename medyje gali būti keletas lizdų. Tą patį lizdą naudoja skirtingos poros keletą metų. Trūkstant medžių, lizdus įsiruošia uolų plyšiuose ir kitose neįprastose vietose. Per metus 1-2 vados. Dėtyje 3-4 kiaušiniai. Peri abu tėvai. Jaunikliai įsirita po 25-26  d., o dar po dviejų mėnesių palieka lizdą.

## Laikymas
Namų sąlygomis laikomos retai. Nesugeba pamėgdžioti žmogaus kalbos. Gyvenimo trukmė – apie 50 metų.
Antaniškė

**Antaniške** vadinami kaimai:

* Ignalinos rajone:
** Antaniškė I,
** Antaniškė II;
* Švenčionių rajone;
* Telšių rajone.
Dickey Simpkins

**Dikis Simpkinsas** (; g. 1972 m. balandžio 6 d. Vašingtone) – JAV krepšininkas, dalį 2003–2004 m. sezono rungtyniavęs Vilniaus „Lietuvos Ryto“ komandoje.

## Karjera

1993–1994 m. D. Simpkinsas praleido Providenco universitete, o 1994 m. NBA naujokų biržoje jį 21 šaukimu pakvietė Čikagos „Bulls“ klubas, kuriame amerikietis žaidė iki 2000 m. ir tris kartus tapo NBA čempionu.

2000 m. D. Simpkinas iš „Bulių“ perėjo į Sietlo „SuperSonics“ komandą, tačiau nesužaidęs nė vienerių rungtynių buvo atleistas. 2001 m. nusprendė atvykti į Europą ir tapo Kozanio „Makedonikos“ klubo nariu. Pasibaigus sezonui krepšininkas grįžo į NBA ir tapo Atlantos „Hawks“ ekipos nariu, tačiau jau lapkritį grįžo į Graikiją ir papildė Atėnų „Marousi“ klubo gretas. 2002 m. sausį Dickey išvyko į CBA lygos Rockfordo komandą, o sezoną baigė Portugalijoje.

2002–2003 m. D. Simpkinas rungtyniavo Kazanės „Unics“ klube, kuriame buvo vienas iš lyderių, o pasibaigus sezonui tapo ambicingos „Lietuvos Ryto“ komandos nariu. Šioje Lietuvos ekipoje amerikiečiui buvo numtytas vienas lyderio vaidmenų, bet krepšininkas taip ir neįsitvirtino Vilniuje bei kovo mėnesį buvo atleistas. Palikęs Lietuvą D. Simpkinas sužaidė vienerias rungtynes Puerto Rike.

2004–2005 m. sezoną D. Simpkinas pradėjo Dakota „Wizards“ komandoje, kuri žaidė CBA lygoje, sezono viduryje pasirašė mėnesio trukmės kontraktą su Ispanijos Leidos komanda.

2005–2006 m. Dickey pradėjo Libane, o vasarį papildė Eurolygoje žaidusios Bambergo komandos gretas. 2006 m. vasarą paliko Vokietiją ir nebežaidžia jokioje komandoje.

## Pasiekimai

* 1996, 1997, 1998 m. NBA čempionas
* 2003 m. Rusijos taurės laimėtojas
* 2003 m. FIBA Europos Čempionų taurės Šiaurės konferencijos nugalėtojas
Oscar Robertson

**Oscar Palmer Robertson** (g. 1938 m. lapkričio 24 d. Šarlotėje, Tenesis, JAV) – buvęs profesionalus JAV krepšininkas. 1996 m. O. Robertson buvo įtrauktas NBA 50-mečio Visų laikų komandą.

Nuo 1980 m. balandžio 28 d. jis yra Krepšinio šlovės muziejaus narys. 1960 m. su JAV rinktine Romoje laimėjo 1960 m. vasaros olimpinės žaidynes. Kartu su Magic Johnson ir Bob Cousy jis laikomas vienu iš geriausių įžaidėjų visoje krepšinio istorijoje. O. Robertson laikomas vienu universaliausių krepšininkų NBA istorijoje. Jam priklausė NBA trigubų dublių rekordas – 181 (šį rekordą 2021 m. pagerino Russell Westbrook). O. Robertson marškinėliai #14 (*Royals* klube) ir #1 (*Bucks* klube) yra daugiau nenaudojami tų komandų.

## Biografija
O. Robertson šeima persikėlė į Indianapolį, kai jam buvo ketveri metai. Krepšinį pradėjo žaisti būdamas šešerių. Rasinės diskriminacijos laikais būdamas juodaodis jis lankė vien tik juodųjų gimnaziją nuo 1954 m. Robertson dėka jiems 1955 ir 1956 m. pavyko laimėti Indianos čempionatą. Tai buvo toks pirmas afroamerikiečių gimnazijos pasiekimas.

Penktame XX amžiaus dešimtmetyje į universitetus pradėjo kviesti juodaodžius. O. Robertson gavo apie 30 pasiūlymų ir pasirinko Sinsinačio universitetą. Nors ir ten jam teko kovoti su rasine diskriminacija, jo žaidimas visus vertė tik žavėtis. Tris kartus jis tapo metų žaidėju pelnydamas vidutiniškai 35,1 (1958 m.), 32,6 (1959 m.) ir 33,7 (1960 m.) taškus. Koledže jis pelnė 2 973 taškus ir tai buvo tik vienas iš 14 NCAA rekordų, kuriuos Robertson pasiekė studijų metais.

1960 m. kaip studentas kartu su Jerry West, Walt Bellamy ir Jerry Lucas atstovavo JAV rinktinei 1960 m. vykusiose olimpinėse žaidynėse Romoje, kur laimėjo aukso medalius. Kai kada ta komanda yra įvardijama kaip pirmoji Svajonių komanda.

1960 m. pasirašė trejų metų 100 000 dolerių kontraktą su Sinsinačio „Royals“. Didelį tuo metu kontraktą jis pateisino laimėdamas NBA metų naujoko apdovanojimą. Antro sezono NBA metu (61/62) pasiekė tai, ką tik Russellas Westbrookas sugebėjo pakartoti po 55 metų 16/17 sezone: Oscaras viso sezono metu vidutiniškai pelnydamas 30,8 taško, atkovodamas 12,5 kamuolio ir atlikdamas 11,4 rezultatyvų perdavimą, pasiekė trigubą dublį kaip vidurkį. 1964 m. vienintelį kartą buvo išrinktas MVP. Tais pačiais metais tapo NBA žaidėjų profsąjungos prezidentu.

1970 m. balandžio 21 d. jis buvo pasiųstas į Milvokio „Bucks“ klubą, kuriame žaidė puikus centras Lew Alcindor. Robertson ir Alcindor papildė vienas kitą ir kitą sezoną pasipuošė NBA žiedais, laimėdami dvikovą prieš Vašingtono „Bullets“. Tai buvo pirmas ir paskutinis kartas, nes 1974 m. Milvokio Bucks finale po septynerių rungtynių serijos nusileido Bostono „Celtics“.

Po šio pralaimėjimo 35 metų O. Robertson baigė savo karjerą. Jo 9 887 rezultatyvūs perdavimai buvo NBA rekordas 20 metų ir tiktai Magic Johnson sugebėjo jį pagerinti.

## Literatūra
* Oscar Robertson: *The Big O. My Life, My Times, My Game*, Emmaus (PA) 2003. – ISBN 1-57954-764-8

## Nuorodos
* http://www.nba.com/history/robertson_bio.html
* http://www.thebigo.com
Arvydiškė

**Arvydiškė** (arba ***Arvydiškiai, Orvydiškė***) – kaimas Mažeikių rajono savivaldybėje, 4 km į šiaurės vakarus nuo Sedos, greta kelio Seda–Ylakiai.

## Etimologija

Kaimo pavadinimas – dvarininkinis vietovardis, kilęs iš žemaičių bajorų asmenvardžio *Orvydis*, pagal dvarininko Orvydžio, valdžiusio šio kaimo žemes ir valstiečius, pavardę. Dar anksčiau pagal dvaro valdytoją kaimas vadintas ***Dunauskiai***. Arvydiške kaimas pavadintas sovietmečiu suvalkietinant žemaitiškus vietovardžius. Šiandien vietinių žmonių tebevadinamas Orvydiške.

Kalbininkas Aleksandras Vanagas kaimo vardą siejo tiesiogiai su vardu *Arvydas*, tikriausiai nežinodamas kaimo istorijos.

## Gyventojai

## Šaltiniai

*
Daubariškė (Ignalina)

**Daubariškė** – kaimas Ignalinos rajono savivaldybėje, 3 km į rytus nuo Naujojo Daugėliškio. Šiaurėje plyti nedidelis Moliakalnio miškas.

## Etimologija

Manoma, kad Daubariškė yra asmenvardinis vietovardis, pavadintas pagal asmenvardį *[[Daubaras]]*.

## Istorija
XIX a. pab. kaimas pateko į Švenčionių apskrities Daugėliškio valsčių.

Tarpukariu kaimas priklausė Lenkijai, Vilniaus vaivadijai, Švenčionių apskričiai.

Sovietmečiu priklausė Naujojo Daugėliškio apylinkei.

## Gyventojai

## Šaltiniai
Saliamono kakadu

**Saliamono kakadu** (*Cacatua ducorpsii*) – kakadu (*Cacatuidae*) šeimos papūga.

## Išvaizda
Kūnas 34 cm ilgio, svoris – iki 60 g. Plunksnų danga ir kuodas baltos spalvos. Sparnų vidinė pusė ir uodega su citrinos spalvos atspalviu. Plunksnos prie pagrindo rausvos. Aplink akis esanti sritis plati, melsvos spalvos. Snapas šviesiai pilkas. Patinų rainelė juoda, patelių – raudonai ruda.

## Paplitimas
Endeminė rūšis. Paplitusi Saliamono salose

## Gyvenimo būdas
Gyvena tropiniuose miškuose su vešliu pomiškiu. Minta įvairių augalų vaisiais, sėklomis, taip pat smulkiais vabzdžiais.
Dėtyje 1-3 kiaušiniai. Peri pakaitomis abu tėvai: dieną – patinas, naktį – patelė. Jaunikliai išsirita po 25 dienų. Po dviejų mėnesių jie palieka lizdą.

## Laikymas
Nelaisvėje laikomos retai. Galima dresuoti. Sugeba pamėgdžioti žmogaus kalbą, melodijas, žvėrių garsus. Gyvenimo trukmė – iki 50 metų.
Tamsiosios kakadu

**Tamsiosios kakadu** (*Calyptorhynchinae*) – kakadu (*Cacatuidae*) šeimos papūgų pošeimis.

## Sistematika
* Gentis. Šalmuotosios kakadu (*Callocephalon*)
** Šalmuotoji kakadu arba Gang-gang (*Callocephalon fimbriatum*)
* Gentis. Nimfinės papūgėlės (*Nymphicus*)
** Nimfinė papūgėlė , arba Korela (*Nymphicus hollandicus*)
* Gentis. Juodosios kakadu (*Calyptorhynchus*)
** Pogentė. *[[Raudonuodegės juodosios kakadu]]* (*Calyptorhynchus*)
*** Raudonuodegė juodoji kakadu (*Calyptorhynchus (Calyptorhynchus) banksii*)
*** Žvilgančioji kakadu (*Calyptorhynchus (Calyptorhynchus) lathami*)
*** Bėnkso juodoji kakadu (*Calyptorhynchus (Calyptorhynchus) magnificus*)
** Pogentė. Geltonuodegės juodosios kakadu (*Zanda*)
*** Juodoji geltonausė kakadu (*Calyptorhynchus (Zanda) funereus*)
*** Juodoji baltauodegė kakadu (*Calyptorhynchus (Zanda) latirostris*)
*** Juodoji baltaausė kakadu (*Calyptorhynchus (Zanda) baudinii*)
Juodosios kakadu

**Juodosios kakadu** (*Calyptorhynchus*) – kakadu (*Cacatuidae*) šeimos papūgų gentis.

## Sistematika
Gentis pagal spalvą skirstoma į dvi pogentes:
* Pogentė. Raudonuodegės juodosios kakadu (*Calyptorhynchus*)
** Raudonuodegė juodoji kakadu (*Calyptorhynchus (Calyptorhynchus) banksii*)
** Žvilgančioji kakadu (*Calyptorhynchus (Calyptorhynchus) lathami*)
** Bėnkso juodoji kakadu (*Calyptorhynchus (Calyptorhynchus) magnificus*)
* Pogentė. Geltonuodegės juodosios kakadu (*Zanda*)
** Juodoji geltonausė kakadu (*Calyptorhynchus (Zanda) funereus*)
** Juodoji baltauodegė kakadu (*Calyptorhynchus (Zanda) latirostris*)
** Juodoji baltaausė kakadu (*Calyptorhynchus (Zanda) baudinii*)
Baltosios kakadu

**Baltosios kakadu** (*Cacatuinae*) – kakadu (*Cacatuidae*) šeimos papūgų pošeimis.

## Sistematika
* Gentis. Rožinės kakadu (*Eolophus*)
*** Rožinė kakadu (*Eolophus roseicapillus*)
* Gentis. Tikrosios kakadu (*Cacatua*)
** Pogentė. Korelos (*Licmetis*)
*** Ilgasnapė kakadu (*Cacatua (Licmetis) tenuirostris*)
*** Plonasnapė kakadu (*Cacatua (Licmetis) pastinator*)
*** Mažoji korela, arba plikaakė kakadu, (*Cacatua (Licmetis) sanguinea*)
*** Filipininė kakadu (*Cacatua (Licmetis) haematuropygia*)
*** Gofino kakadu (*Cacatua (Licmetis) goffini*)
*** Solomonų kakadu (*Cacatua (Licmetis) ducorpsii*)
** Pogentė. Tikrosios kakadu (*Cacatua*)
*** Didysis kakadu (*Cacatua leadbeateri*)
*** Didžioji geltonkuodė kakadu (*Cacatua (Cacatua) galerita*)
*** Mažoji geltonkuodė kakadu (*Cacatua (Cacatua) sulphurea*)
*** Akiniuotoji kakadu (*Cacatua (Cacatua) ophthalmica*)
*** Molukinė kakadu (*Cacatua (Cacatua) moluccensis*)
*** Didžioji baltakuodė kakadu (*Cacatua (Cacatua) alba*)
Didžioji baltakuodė kakadu

**Didžioji baltakuodė kakadu** (*Cacatua alba*) – kakadu (*Cacatuidae*) šeimos papūga.

## Išvaizda
Kūnas 45-50 cm, sparnai 25-31 cm, uodega apie 20 cm ilgio; svoris iki 600 g. Plunksnų danga balta, žvilganti. Antuodegis ir pauodegis geltoni. Kuodas labai gražus, žvilgantis baltos spalvos, pašiauštas primena karūną. Aplink akis esantis žiedas yra  mėlynai pilkas. Skiriamasis patino ir patelės požymis yra rainelės spalva. Patelės ji šviesiai raudona ar šviesiai ruda, o patinų – tamsiai ruda. Snapas ir kojos juodai pilkos spalvos.

## Paplitimas
Paplitusi Molukų archipelage ir aplinkinėse salose.

## Gyvenimo būdas
Apsigyvena miškuose, mangrovių sąžalynuose, pelkėse, upių pakrantėse, žėmės ūkio srityse, iki 300-900 m virš jūros lygio. Laikosi poromis, nedideliais ar dideliais pulkais iki 50 paukščių. Atsargi. Didesnę dienos dalį praleidžia medžių viršūnėse. Trūkstant maisto, migruoja.

Nakvoja pulkais pavieniuose aukštuose medžiuose. Sugeba šakele pasikasyti sau nugarą ar pabarbenti į medį, įspėdama kitus paukščius apie užimtą teritoriją.

Maitinasi vaisiais (papajos), riešutais, grūdais (kurūzų), sėklomis, uogomis, vabzdžiais (skėriais) ir jų lervomis, smulkiais ropliais (scinkais). Pakenkia kukurūzų laukams.

Poras sudaro visam gyvenimui. Lizdą įsirengia medžių uoksuose ar išpuvusiose ertmėse, 5-30 m aukštyje. Dėtyje 2-3 kiaušiniai. Peri abu tėvai apie 28-30 dienų. Išsiritę jaunikliai apsiplunksnuoja po dviejų mėnesių. Per metus viena vada.

Rūšis įrašyta į Tarptautinę raudonąją knygą. Gamtoje išlikę apie 43-183 tūkst. paukščių.  
 
## Laikymas
Tai labai patikimos, artistiškos ir prieraišios papūgos. Kai kurios gali pamėgdžioti žmogaus kalbą. Gyvenimo trukmė 50-70 metų.
Beinoriškė

**Beinoriškė** – kaimas Šiaulių rajono savivaldybėje, Padubysio miško rytiniame pakraštyje. Kaime veikė Padubysio plytinė.

## Senosios kapinės
Senosiose Beinoriškės kapinėse palaidoti grafai Aleksandra (1840-1913) ir jos sūnus Dimitrijus (1872-1944) Zubovai. Aleksandra Zubovienė 1898 m. įsteigė Šiaulių mergaičių gimnaziją (dab. Šiaulių Didžvario gimnazija). Jos garbei pavadintas Aleksandrijos kaimas Šiaulių rajone.

## Etimologija

Manoma, kad kaimo pavadinimas kilęs nuo dvaro savininkų asmenvardžio *Beinoris* (dvarininkinis vietovardis).

## Gyventojai

## Šaltiniai
Inkos

**Inkos** (*Incaspiza*) – tanagrinių (*Thraupidae*) šeimos paukščių gentis.

Šiai genčiai priklauso šios rūšys:
* Auksasnapė inka (*Incaspiza laeta*)
* Didžioji inka (*Incaspiza pulchra*)
* Mažoji inka (*Incaspiza watkinsi*)
* Pilkasparnė inka (*Incaspiza ortizi*)
* Rausvanugarė inka (*Incaspiza personata*)
Airijos grafystės

**Airijos grafystės** () – pagrindiniai Airijos administraciniai-teritoriniai vienetai. Grafystės statusą iš viso turi 26 grafystės, 2 miestai-grafystės ir 3 miestai. Grafystės (išskyrus 3 Dublino grafystes) suskirstytės į savivaldybių apygardas ().

## Grafystės

* 1. Fingalo grafystė
* 2. Dublino miestas
* 3. Dan Lerės-Ratdauno grafystė
* 4. Pietų Dublino grafystė
* 5. Viklou grafystė
* 6. Veksfordo grafystė
* 7. Karlou grafystė
* 8. Kildero grafystė
* 9. Mido grafystė
* 10. Laudo grafystė
* 11. Monachano grafystė
* 12. Kavano grafystė
* 13. Longfordo grafystė
* 14. Vestmido grafystė
* 15. Ofalio grafystė
* 16. Lišo grafystė
* 17. Kilkenio grafystė
* 18. Voterfordo grafystė
* 19. Korko miestas
* 20. Korko grafystė
* 21. Kerio grafystė
* 22. Limeriko grafystė
* 23. Tipererio grafystė
* 24. Klero grafystė
* 25. Golvėjaus grafystė
* 26. Golvėjaus miestas
* 27. Mėjo grafystė
* 28. Roskomono grafystė
* 29. Slaigo grafystė
* 30. Leitrimo grafystė
* 31. Donegolo grafystė


## Istorinės grafystės

Istoriškai Airijos sala buvo skirstoma į 32 grafystes. 1921 m. Airijos salai išsiskyrus į dvi valstybes, 26 iš jų atiteko Airijos Respublikai, o 6 liko Alsterio grafystės įėjo į Šiaurės Airijos sudėtį. 1973 m. Šiaurės Airijos grafystės reformuotos į apygardas. Airijos salos istorinės grafystės (skliausteliuose – grafysčių centrai):

* 1. Dublino grafystė (Dublinas)
* 2. Viklou grafystė (Viklou)
* 3. Veksfordo grafystė (Veksfordas)
* 4. Karlou grafystė (Karlou)
* 5. Kildero grafystė (Neisas)
* 6. Mido grafystė (Trimas)
* 7. Laudo grafystė (Dandolkas)
* 8. Monachano grafystė (Monachanas)
* 9. Kavano grafystė (Kavanas)
* 10. Longfordo grafystė (Longfordas)
* 11. Vestmido grafystė (Malingaras)
* 12. Ofalio grafystė (Talamoras)
* 13. Lišo grafystė (Portlišas)
* 14. Kilkenio grafystė (Kilkenis)
* 15. Voterfordo grafystė (Voterfordas)
* 16. Korko grafystė (Korkas)
* 17. Kerio grafystė (Trali)
* 18. Limeriko grafystė (Limerikas)
* 19. Tipererio grafystė (Klonmelis ir Nina)
* 20. Klero grafystė (Enisas)
* 21. Golvėjaus grafystė (Golvėjus)
* 22. Mėjo grafystė (Kaslbaras)
* 23. Roskomono grafystė (Roskomonas)
* 24. Slaigo grafystė (Slaigo)
* 25. Leitrimo grafystė (Karikas prie Šanono)
* 26. Donegolo grafystė (Lifordas)


## Nuorodos
* Ireland: Administrative Division (Citypopulation.de)
* Counties of Ireland (Statoids.com)
* Informacija apie Airijos grafystes
Gofino kakadu

**Gofino kakadu** (*Cacatua goffini*) – kakadu (*Cacatuidae*) šeimos papūga.

## Išvaizda
Tai viena iš mažiausių šeimos rūšių. Kūnas iki 30 cm ilgio, svoris – 300-400 g. Plunksnų danga balta, plasnojamųjų ir vairuojamųjų plunksnų vidinė pusė šviesiai geltonos splvos. Kuodas iš trumpų plunksnų, apskritas, raudonos spalvos. Aplink akis esati sritis šviesiai pilka. Tarp akių kaktoje yra šviesi juosta. Patelių rainelė raudonai ruda, patinų – juoda. Snapas šviesus.

## Paplitimas
Paplitusi Tanimbaro saloje (Indonezija).

## Gyvenimo būdas
Gyvena tropinio ir subtropinio klimato aukštuose miškuose. Lizdą įsirengia medžių uoksose. Dėtyje 2-3 kiaušiniai. Peri abu tėvai: patelė naktį, patinas – dieną.

Rūšis įrašyta į Tarptautinę raudonąją knygą.

## Laikymas
Nelaisvėje laikoma retai.
Vankuveris

**Vankuveris** – uostamiestis vakarinėje Kanadoje, Ramiojo vandenyno pakrantėje, Britų Kolumbijos provincijoje. Išsidėstęs prie Džordžijos sąsiaurio, Pakrantės kalnų (*Coastal Mountains*) papėdėje. Išvystyta medžio apdirbimo, maisto, mašinų, laivybos pramonė, žuvininkystė, žemės ūkis. Yra universitetas, antras pagal dydį šalyje Vankuverio tarptautinis oro uostas (priemiestiniame Ričmonde).

## Istorija
1986 m. mieste vyko Pasaulinė paroda.

### Pavadinimo kilmė

Miestas pavadintas britų keliautojo Dž. Vankuverio (1757–1798) garbei.

## Sportas
* 2010 m. Vankuveryje įvyko XXI žiemos olimpinės žaidynės.
* Vancouver Rise FC – moterų futbolo klubas;
* Vankuverio „Canucks“ – ledo ritulio klubas;
*  1995–2001 m. mieste žaidė Vankuverio „Grizzlies“ krepšinio komanda.

## Lietuviai
Pirmieji lietuviai į Vankuverį atvyko 1895 m. Jų 1940 m. mieste buvo apie 120. Tarpukaryje Vankuveryje veikė Lietuvių literatūros draugija. 1948 m. įkurtas Kanados lietuvių tarybos Vankuverio skyrius, kuris 1960 m. susijungė su Kanados lietuvių bendruomenės Britų Kolumbijos apylinke. Nuo 1956 m. iki 1967 m. su pertraukomis veikė šeštadieninė lietuvių mokykla. Nuo 1996 m. Vankuveryje veikia Lietuvos garbės konsulatas.

## Šaltiniai

## Nuorodos
* Vankuverio dangoraižių diagrama
* Tourism Vancouver
Leonas (Meksika)

**Leonas de los Aldamas** (, oficialiai – *León de los Aldama*) – miestas vidurio Meksikoje, Gvanachuato valstijoje. Altitudė 1830 m.

## Istorija
Miestas Meksikos kalnyne, Turbio upės (Lermos intakas) slėnyje įkurtas 1576 m.; miesto teisės nuo 1830 m. 1888 m. Leonas labai nukentėjo nuo potvynio.

## Ekonomika
Pagrindinis šalies odos ir avalynės pramonės centras, yra didžiausios Meksikoje įmonės; taip pat išvystyta maisto, tekstilės, metalo (daugiausia plieno), chemijos, popieriaus, stiklo, mašinų gamybos pramonė. Netoli nuo Leono kasamas auksas, sidabras, vario, švino, cinko rūdos, talkas, siera ir kvarcas.

Per Leoną eina geležinkelis ir automobilių magistralė Aguaskalientesas–Meksikas. Į rytus nuo miesto yra Leono tarptautinis oro uostas.

Išplėtoti dailieji juvelyrinių dirbinių amatai. Turizmo ir sporto centras. 

## Sportas

Mieste 1970 m. vyko IX pasaulio futbolo čempionatas, o 1986 m. – XIII pasaulio futbolo čempionatas.

* Club León – futbolo klubas; rungtyniavo aukščiausioje šalies lygoje.
* Leono stadionas arba *Estadio León*, talpinantis 27 423 žiūrovus;

## Šaltiniai
Kilfinenas

**Kilfainanas** (air. *Cill Fhíonáin*, ) – mažas žemės ūkio miestelis Airijoje, Limeriko grafystės () pietryčiuose. Išvertus iš airių kalbos *Cill Fhíonáin* reiškia *Švento Finiano bažnyčia*. Kilfainanas įkurtas maždaug 40 km į pietryčius nuo Limeriko () ir 70 km į šiaurės rytus nuo Korko (). Miestelyje gyvena maždaug 750 žmonių.

Kilfainanas įsikūręs 150 m virš jūros lygio. Tai aukščiausiai esanti gyvenvietė Limeriko grafystėje. Iš trijų pusių Kilfainaną supa Baliauros kalnai, pietinėje pusėje yra *Auksinio slėnio* regionas einantitis per Limeriko, Korko (air. *Contae Chorcaí*) ir Tiperario grafystes ().

Kilfainano miestelyje gimė žymus airių kalbos puoselėtojas, poetas, haiku kūrėjas, prozininkas, dramaturgas ir vertėjas Gabrielis Rozenstokas.
Gytis Sirutavičius

**Gytis Sirutavičius** (g. 1983 m. sausio 5 d. Panevėžyje) – Lietuvos krepšininkas.

## Karjera

G. Sirutavičius profesionalo karjerą pradėjo Panevėžio komandoje, kurioje praleido dvejus metus. Šioje komandoje krepšininkas netapo vienu iš pagrindinių žaidėjų, tad 2003–2004 m. sezoną žaidė vien tik LKSL lygos VPU universiteto komandoje, kitą sezoną G. Sirutavičius žaidė Pasvalio komandoje LKAL lygoje, joje krepšininkas pradėjo ir kitą sezoną, tačiau sezono viduryje grįžo į Panevėžio „Panevėžį“, o pasibaigus sezonui perėjo į Kėdainių „Nevėžį“. Nuo 2007 m. Gytis Sirutavičius rungtyniavo Marijampolės „Sūduvoje“.

2008 m. rugsėjo pabaigoje G. Sirutavičius pasirašė sutartį su Ukrainos „Poltavos“ komanda. 2009 m. lapkričio viduryje išvyko į Vengriją, Šalgotarjano „Wamsler SE“ komandą. 2010 m. rugsėjo 20 d. persikėlė į Rumuniją, Tirgu Murešo „Targu Mures“ komandą. 2011 m. sausio 5 d. paliko Rumunijos klubą.

## Pasiekimai

* 2007 m. LKL tritaškių metimo konkurso nugalėtojas

## Šaltiniai
Floresas

**Floresas** (indonez. *Flores*) – sala Indonezijoje, viena iš didžiausių, kalvočiausių Mažųjų Sundos salų. Salos ilgis yra 375 km, bet, kad ją pervažiuotum, reikia įveikti apie 700 km. Plotas 14 300 km². 1,6 mln. gyventojų (2003 m.). Priklauso Rytų Nusa Tengaros provincijai.

Salai pavadinimą davė portugalai: *Cabo das Flores* reiškia „gėlių kyšulys“. Sala yra viena iš nestabiliausių geologinių zonų pasaulyje. Čia yra 14 aktyvių vulkanų (aukščiausias ugnikalnis 2370 m, Poko Mandasavu, rytiniame gale stūkso aktyvus ugnikalnis Levotobis); tik Javoje ir Sumatroje jų yra daugiau. Žemės drebėjimai čia vyksta kasmet. 1992 m. gruodžio mėn. įvyko 6,8 balų smūgis. Žuvo apie 3000 žmonių, o didelis Maumerės miestas buvo nušluotas.

Apie 85 % gyventojų krikščionys. Labuanbajo žvejų miestelis, esantis vakarinėje salos dalyje, yra patogi vieta sustoti keliaujant laivu iš Lomboko į Komodo, Rincą ir kitas salas. 2,5 km nuo miesto yra pakilimo laukas, iš čia galima išskristi į Lomboką ir Balį. Įdomiausia salos vieta – trys spalvotieji ežerai Kelimutu vulkano viršūnėje (1600 m). Didžiausio ežero spalva šviesiai žydra, antrasis ežeras žalias, o trečias – juodas. Ežerų spalva keičiasi.

## Taip pat skaitykite
* Homo floresiensis
Aivaras Kiaušas

**Aivaras Kiaušas** (g. 1980 m. gegužės 19 d. Vilniuje) – Lietuvos krepšininkas.

2008 m. rugpjūčio mėn. pasirašė sutartį su Kipro Nikosijos „Keravnos“ klubu, bet nesužaidęs nė vienerių oficialių rungtynių buvo atleistas. 2008 m. lapkričio mėn. jis sudarė sutartį su Ukrainos Frankovsko „Goverla“ komanda. 2011 m. sausio pradžioje paliko Frankovsko komandą. 2011 m. sausio 13 d. pasirašė sutartį iki sezono pabaigos su Vilniaus „Sakalų“ klubu.

## Pasiekimai
* 2002 m. LKL čempionas
* 2002 m. NEBL čempionas
* 2005 m. Lenkijos taurės laimėtojas
* 2006 m. Lenkijos lygos Oro karalius
* 2007 m. LKL Oro karalius
* 2008 m. Lenkijos žvaigždžių dienos dėjimo į krepšį nugalėtojas

## Šaltiniai

## Nuorodos
* Basketnews.lt puslapis apie žaidėją
Ekatepekas

**Ekatepekas** () arba ***Moreloso Ekatepekas*** (*Ecatepec de Morelos*), ***San Kristobal Eketapekas*** (*San Cristóbal Ecatepec*) – miestas Meksikoje, faktiškai šiaurės rytinis Meksiko priemiestis. Verslo ir prekybos centras.

## Etimologija

Nahuatlių kalba miesto vardas reiškia „vėjuota kalva“ (*ehecatl* + *tepetl*), o *Morelos* pridėta pagerbiant Meksikos nepriklausomybės karo didvyrį *José María Morelos* (1765–1815).

## Šaltiniai
Tikrosios kakadu

**Tikrosios kakadu** (*Cacatua*) – kakadu (*Cacatuidae*) šeimos papūgų gentis.

## Sistematika
Išskiriamos dvi pogentės.
* Pogentė. Korelos (*Licmetis*)
** Ilgasnapė kakadu (*Cacatua (Licmetis) tenuirostris*)
** Plonasnapė kakadu (*Cacatua (Licmetis) pastinator*)
** Mažoji korela, arba plikaakė kakadu, (*Cacatua (Licmetis) sanguinea*)
** Filipininė kakadu (*Cacatua (Licmetis) haematuropygia*)
** Gofino kakadu (*Cacatua (Licmetis) goffini*)
** Solomonų kakadu (*Cacatua (Licmetis) ducorpsii*)
* Pogentė. Tikrosios kakadu (*Cacatua*)
** Didysis kakadu (*Cacatua leadbeateri*)
** Didžioji geltonkuodė kakadu (*Cacatua (Cacatua) galerita*)
** Mažoji geltonkuodė kakadu (*Cacatua (Cacatua) sulphurea*)
** Akiniuotoji kakadu (*Cacatua (Cacatua) ophthalmica*)
** Molukinė kakadu (*Cacatua (Cacatua) moluccensis*)
** Didžioji baltakuodė kakadu (*Cacatua (Cacatua) alba*)
LKL žvaigždžių diena (2007)

**2007 m. „Fastum“ LKL žvaigždžių diena** – 2007 m. vasario 24 d. įvykusi stipriausios Lietuvos krepšinio lygos LKL šventė.

Žvaigždžių dienoje žaidėjai varžėsi dėl geriausio snaiperio ir Oro karaliaus titulų, taip pat kovojo dvejetų turnyre bei Visų Žvaigždžių rungtynėse.

LKL Žvaigždžių dienos programą vedė R. Rudokas ir G. Šapkaitė, dalyvavo dainininkė Vilija Matačiūnaitė ir grupė Biplan. Šoko Tartu „Rock“ šokėjos. Renginį tiesiogiai transliavo LTV televizija, rungtynes komentavo L. Kunigėlis.

## LKL Snaiperis

* Dėl titulo kovojo:

** Martynas Gecevičius (Vilniaus „Lietuvos Rytas“)
** Marcelo Machado (Kauno „Žalgiris“)
** Marius Kasiulevičius (Klaipėdos „Neptūnas“)
** Justas Sinica (Vilniaus „Sakalai“)
** Mykolas Jasaitis (Marijampolės „Sūduva“)
** Jānis Blūms (Vilniaus „Lietuvos Rytas“)
** Mantas Ruikis (Šiaulių „Šiauliai“)
** Gytis Sirutavičius (Kėdainių „Nevėžis“)
** Mantas Simonavičius (Kauno „Atletas“)
** Virginijus Sirvydis (Panežio „Panevėžys“)

* Į pusfinalį pateko: M. Rukis, G. Sirutavičius, M. Simonavičius ir V. Sirvydis.

* ***Turnyrą laimėjo [[KK Nevėžis|Kėdainių „Nevėžio“]] atstovas [[Gytis Sirutavičius]].***

## LKL Oro karalius

* Dėl titulo kovojo:

** Julius Mykolaitis (Šiaulių „Šiauliai“)
** Ronald Dorsey (Klaipėdos „Neptūnas“)
** Paulius Parachomikas (Kauno kolegija)
** Mantas Kalnietis (Kauno „Žalgiris“)
** Aivaras Kiaušas (Vilniaus „Sakalai“)

* Į finalą pateko: P. Parachomikas, M. Kalnietis, A. Kiaušas

* ***Titulą laimėjo [[KK Sakalai|Vilniaus „Sakalų“]] žaidėjas [[Aivaras Kiaušas]]***

 P. Parachomikas dalyvavo svečio teisėmis, kaip LSKL Oro Karalius.

## Visų žvaigždžių rungtynės

Visų žvaigždžių rungtynėse kovojo LKL žaidžiančių lietuvių ir užsieniečių rinktinės. Žaidėjų startinius penketus išrinko krepšinio sirgaliai.

Rungtynės baigėsi lygiosiomis 108-108 (27:27,23:21,25:33,33:27).

Kadangi rungtynės baigėsi lygiosiomis naudingiausiu žaidėju buvo išrinktas ne vienas, kaip įprasta, žaidėjas, tačiau du. Legionierių komandoje naudingiausiu tapo 26 taškus pelnė Karemas Rushas, o lietuvių komandoje geriausiu tapo 24 taškus surinkęs Jonas Mačiulis.

## Taiklusis dvejetas

Taikliojo dvejeto varžybose dalyvavo kiekvienos LKL komandos krepšininkas, bei miesto kuriame įsikūrusios komandos, vaikų namų auklėtinis.

Varžybas laimėjo Marijampolės „Sūduvos“ krepšininkas Justas Česnavičius ir Marijampolės globos namų auklėtinis.
Varniškių piliakalnis

**Varniškių piliakalniais** vadinami:

* Varniškių piliakalnis (Anykščiai), arba *Varniškiai* – Varkujų kaime, Anykščių rajono savivaldybė;
* Varniškių piliakalnis (Zarasai), arba *Varniškės* – Varniškių kaime, Zarasų rajono savivaldybė.
Gediminas Navickas

**Gediminas Navickas** (g. 1984 m. sausio 13 d. Kaišiadoryse) – Lietuvos krepšininkas.

## Karjera

G. Navickas savo karjerą pradėjo Kauno „Žalgirio“ dublerių komandoje, kurioje praleido du, gan sėkmingus, sezonus. 2004–2005 m. sezoną krepšininkas pradėjo pagrindinėje „Žalgirio“ sudėtyje, tačiau G. Navickas tik LKL pirmenybėse aikštėje praleisdavo kiek daugiau laiko, Eurolygoje žaidėjas pasirodė tik trejose rungtynėse.

Sezono viduryje buvo nuspręsta krepšininką paskolinti „Panevėžio“ komandai, kurioje jis gautų daugiau žaidimo laiko. G. Navickas tapo vienu „Panevėžio“ klubo lyderių ir nusprendė kitą sezoną negrįšti į „Žalgirį“, o toliau tobulėti „Panevėžyje“, tačiau prieš pat sezoną G. Navickas patyrė sunkią kelio traumą ir 2005–2006 m. sezone aikštėje nepasirodė. 2006 m. krepšininkas nusprendė palikti „Panevėžį“ ir perėjo į Kėdainių „Nevėžį“, kuriame žaidė iki 2006–2007 m. pabaigos. 2007 m. vasarą perėjo į kitą LKL komandą Kauno „Aisčiai-Atletą“. 2008 m. rugsėjo 15 d. G. Navickas pasirašė sutartį su Ukrainos Lvovo „Politechnikos-Galinkos“ klubu. 2009 m. rugpjūčio mėn. pasirašė sutartį su Lenkijos krepšinio lygoje rungtyniaujančia Košalino „AZS“ komanda, tačiau lapkričio viduryje buvo atleistas iš komandos. 2010 m. vasario 12 d. sudarė sutartį iki sezono pabaigos su Estijos Valgos „CKE Inkasso“ klubu. 2010 m. rugpjūčio 12 d. pasirašė sutartį su Odesos „Odesa“ klubu.

## Pasiekimai
* 2003 m. LKAL čempionas
* 2005 m. Pasaulio jaunimo čempionas
* 2007 m. LKF taurės trečios vietos laimėtojas

## Šaltiniai

## Nuorodos
* Basketnews.lt puslapis apie žaidėją
Ford Explorer

**Ford Explorer** – vidutinės klasės visureigis, kurį gamina „Ford Motor Company“. Rinkoje pirmą kartą pasirodė 1991 m. Visureigiu daugiausia prekiaujama Šiaurės Amerikoje.

Visureigis gaminamas keturiomis kartomis:
* Pirmoji karta (1991–1994)
* Antroji karta (1995–2001)
* Trečioji karta (2002–2005)
* Ketvirtoji karta (2006-dabar)
Kandidas

**Kandidas,** **arba** **Optimizmas** () – prancūzų filosofo ir rašytojo Voltero apsakymas, parašytas 1759 m. Knyga pasirašyta mesjė daktaro Ralfo (m*onsieur le docteur Ralph*) pseudonimu.

Pagrindinė „Kandido“ tema – teleologinės istorijos koncepcijos kritika ir su tuo susijusios blogio problemos nagrinėjimas. Aštriai kritikuojama Gotfrydo Leibnico optimizmo filosofija, apeliuojant į individualią laisvę. Požiūris į individą kaip į nieko nereiškiantį veikėją istorijos atžvilgiu Volterui atrodė per daug ciniškas. Tezė, kad esamas pasaulis yra „geriausias iš visų galimų pasaulių“ yra labiausiai kritikuojama ir pajuokiama visame kūrinyje.

Pagal Leibnico ir Paskalio kritiką „Kandide“ yra ir socialinės kritikos bei utopijos elementų. Nors utopija kaip žanras nebuvo būdingas Volterui, tačiau siekdamas stipriau išreikšti socialinę kritiką tam tikrus jos elementus Volteras pasitelkia.

Socialinė kritika apsakyme (dėl savo didelės apimties dažnai vadinamame romanu) išreikšta pakankamai aiškiai. Kritikuojami Europoje nuolat vykstantys žiaurūs karai, kūrinio herojaus kelyje dažnai sutinkami sukčiai, apgavikai, plėšikai, piratai, todėl susidaro įspūdis, kad kitokių žmonių net nėra. Ypatingos kritikos susilaukia netolerancija, ypač būdinga autoriaus nemėgtai Katalikų bažnyčiai, vienuoliams jėzuitams, tačiau nesvetima ir musulmonams.

Voltero išsakoma socialinė kritika nėra nihilistinė. Siekdamas parodyti, kad neigimas nėra atsakas viskam, Volteras įveda Prokuratės, kuriam nėra jokių įdomių ir vertingų dalykų, personažą. Tuo parodoma, kad jeigu norima, tai visur galima matyti tik blogį ir dekadansą, o tikrai tobuli dalykai neegzistuoja, tačiau tai tėra išankstinės nuostatos sąlygotas vaizdas.

Visuomeninio blogio nušvietimas „Kandide“ susijęs su Voltero požiūriu į religiją. Skelbdamas deizmą Volteras tikėjo, kad Dievas kaip pirminė priežastis egzistavo, tačiau vėliau į pasaulio raidą nesikišo. Gėrio ir blogio priežastys parodomos kaip žmonių žemiško veikimo pasaulyje išdava, tuo pačiu redukuojant Kūrėjo vaidmenį.

## Šaltiniai

## Nuorodos

* ''Candide'': Illustrations of a classic
Life In Cartoon Motion

„**Life In Cartoon Motion**“ yra debiutinis Did. Britanijos atlikėjo Mika albumas, išleistas 2007 m. Jis pasaulyje tapo 5-uoju geriausiai perkamu albumu 2007 metais, kurio parduota apie 5,6 milijono kopijų.

## Albumo dainos

# „Grace Kelly“ (3:09)
# „Lollipop“ (3:05)
# „My Interpretation“ (3:37)
# „Love Today“ (3:57)
# „Relax, Take It Easy“ (4:32)
# „Any Other World“ (4:21)
# „Billy Brown“ (3:16)
# „Big Girl (You Are Beautiful)“ (4:10)
# „Stuck in the Middle“ (4:11)
# „Happy Ending / Over My Shoulder“ (10:21)
# „Ring Ring (Bonus track)“ (2:48)

## Singlai

Buvo išleisti singlai: „Relax (Take it Easy)“ (1-oji vieta Belgijos, Čekijos, Nyderlandų, Prancūzijos ir Rumunijos singlų topuose), „Grace Kelly“ (1-oji vieta Did. Britanijos, Čekijos, Airijos, Italijos, Norvegijos ir Ispanijos singlų topuose), „Love Today“, „Big Girl (You Are Beautiful)“, „Happy Ending“ bei „Lollipop“.

## Kiti faktai

Albumas pateko į 1-ą Did. Britanijos (5 kartus platininis), Argentinos (auksinis), Belgijos (5 kartus platininis), Estijos (platininis), Prancūzijos (deimantinis), Graikijos (auksinis), Nyderlandų (auksinis), Norvegijos, Rusijos (3 kartus platininis ir auksinis), Pietų Korėjos (platininis), Šveicarijos (auksinis) albumų topo vietą (o taip ir bendros topų suvestinės „European Top 100 Albums“, kur su 4 mln. kopijų pasiekė 4 kartus platininio statusą), 2-ą - Kanadoje (2 kartus platininis) ir Airijoje (3 kartus platininis), 3-ą - N. Zelandijoje (auksinis) ir Švedijoje (platininis), Australijoje tapo 2 kartus platininiu, Vokietijoje - platininiu, Japonijoje - auksiniu, Italijoje - platininiu, Portugalijoje - platininiu, Ispanijoje - auksiniu. 

Albumas pasaulyje tapo 5-uoju geriausiai perkamu albumu 2007 metais ir buvo parduota apie 5,6 milijono kopijų. Jo dėka Mika 2007 - 2008 m. taip pat laimėjo daugybę garsiausių muzikos pasaulio apdovanojimų: 2007 m. - „BBC  Sound of 2007“ – „2007-ųjų skambesys“, „World Music Awards“ – Pasaulio perkamiausias debiutantas, Pasaulio perkamiausias britų atlikėjas ir Pasaulio perkamiausias pop / roko atlikėjas, „Vodafone Live Awards“ – geriausias atlikėjas, „NRJ Music Awards“ – Tarptautinis metų atradimas, 2008 m. - „ECHO Awards“ – Geriausias tarptautinis debiutantas, Geriausias britų albumas („Life In Cartoon Motion“) ir Geriausias britų atlikėjas, „Ivor Novello Awards“ – Metų dainų kūrėjas, „TMF Awards“ – Geriausias tarptautinis pop atlikėjas ir „Brit Awards“ – Geriausias britų debiutantas.

## Šaltiniai


## Nuorodos

* „Grace Kelly“ vaizdo klipas
* Oficiali Mikos interneto svetainė
* Oficialus Mika VEVO vaizdo klipų kanalas
* Mika „music.lt“ puslapyje
Kordelija (palydovas)

**Kordelija** () arba **Uranas VI**  – arčiausiai skriejantis gamtinis Urano palydovas. 1986 m.  sausio 20 d. atrastas iš erdvėlaivio Voyager 2, skriejusio pro Uraną, darytų nuotraukų. Iš karto po atradimo suteiktas laikinas **S/1986 U 7** pavadinimas. Vėliau jis pastebėtas tik Hablo kosminiu teleskopu 1997 metais.  Vėliau pavadintas Lyro jaunausios dukters vardu iš Viljamo Šekspyro knygos „Karalius Lyras“.

Apie jį praktiškai nieko nežinoma, išskyrus jo orbitą , spindulį, kuris lygus 20 km , bei geometrinį albedą, lygų 0.08. Voyager 2 kadruose Kordelija atrodo kaip ištįsęs objektas, kurio didžioji ašis yra nukreipta į Uraną.

Kordelija yra kaip Urano žiedo Epsilon vidinis aviganis. 

## Šaltiniai
Ofelija (palydovas)

**Ofelija** () arba **Uranas VII** – gamtinis Urano palydovas. 1986 m. sausio 20 d. atrastas iš erdvėlaivio Voyager 2, skriejusio pro Uraną, darytų nuotraukų. Iš karto po atradimo suteiktas laikinas **S/1986 U 8** pavadinimas. Vėliau jis pastebėtas tik Hablo kosminiu teleskopu 2003 metais. Vėliau pavadintas Polonijaus dukters vardu iš Viljamo Šekspyro dramos „Hamletas“.

Apie jį praktiškai nieko nežinoma, išskyrus jo orbitą , spindulį, kuris lygus 21 km , bei geometrinį albedą, lygų 0.07. Voyager 2 kadruose Ofelija atrodo kaip itįsęs objektas, Jo orbitos pusašių santykis yra 0.7 ± 0.3 .

Ofelija yra kaip Urano žiedo Epsilon išorinis aviganis. Ofelijos orbita yra sinchroninėje Urano orbitoje, taigi dėl potvyninių jėgų lėtai yra .

## Pastabos apie pavadinimą
Vienas asteroidas vadinamas tuo pačiu vardu – 171 Ofelija.

## Šaltiniai
Termohalinė cirkuliacija

**Termohalinė cirkuliacija** (THC, gr. θερμη, therme – šiluma, άλας – druska) – vandens tankio skirtumų, kuriuos apibrėžia šiluma bei druskingumas, varoma vandenynų cirkuliacija. Joje transportuojama apie 90 % viso vandenynų vandens. Vėjų varomos mažesnio tankio, šiltos, paviršiaus vandens srovės (pvz., Golfo srovė) tekėdamos ilgainiui atvėsta; šaltas ir tankesnis (sūresnis) vanduo grimzta žemyn ir formuoja lėčiau judančias sroves vandenynų dugne.
2007 m. Lietuvos savivaldybių tarybų rinkimai

**2007 m. Lietuvos savivaldybių tarybų rinkimai** – Lietuvos savivaldybių tarybų rinkimai, vykę 2007 m. vasario 25 d. (sekmadienį). Juose dalyvavo 24 skirtingos partijos, kurių sąrašuose buvo registruota 13 tūkst. kandidatų. Balsuoti rinkėjai galėjo nuo 7 iki 22 valandos. Iš viso rinkiminių apylinkių buvo 2028. Iš užregistruotų 2 692 074 rinkėjų, iki 10 val. balsavo 4,3 %, iki 14 val. – 23,06 %, o iki 19 val. – 37,54 % žmonių.

## Rinkimuose dalyvavusios partijos

## Nuorodos

* Politikai skubėjo rinkti naują vietos valdžią
Kresida (palydovas)

**Kresida** () arba **Uranas IX** – gamtinis Urano palydovas. 1986 m. sausio 9 d. atrastas iš erdvėlaivio Voyager 2, skriejusio pro Uraną, darytų nuotraukų. Iš karto po atradimo suteiktas laikinas **S/1986 U 3** pavadinimas. Vėliau pavadintas vienos iš Viljamo Šekspyro kūrinių veikėjos vardu.

Išskyrus palydovo dydį ir orbitą, daugiau nieko nežinoma. Dauguma charakteristikų apskaičiuota teoriškai.

## Šaltiniai
Mabė (palydovas)

**Mabė** (angl. *Mab*) arba **Uranas XXVI** – gamtinis Urano palydovas. 2003 m. rugpjūčio 25 d. Hubble kosminiu teleskopu atrado Mark R. Showalter ir Jack J. Lissauer. Iš karto po atradimo suteiktas laikinas **S/2003 U 1** pavadinimas. Vėliau pavadintas karalienės Mabės vardu, paminėtos Viljamo Šekspyro pjesėje Romeo ir Džuljeta.

Dėl to, jog palydovas yra labai mažas ir tamsus, jis nebuvo atrastas erdvėlaivio Voyager 2, praskriejusio pro Uraną 1986 m., darytose nuotraukose. Tačiau jis šviesesnis už Perditą, kuri buvo atrasta 1997 m. tose pačiose Voyager 2 nuotraukose. Tai paskatino mokslininkus iš naujo peržiūrėti turimus vaizdus, ir palydovas galiausiai buvo rastas.

Mabė skrieja tokiu pačiu atstumu, kaip ir naujai atrastas Urano dulkių žiedas R/2003 U 1. Manoma, jog palydovas ir yra šių dulkių šaltinis.

Dauguma palydovo charakteristikų apskaičiuota tik teoriškai (tarp jų ir jo dydis).

## Šaltiniai
Tysaido universitetas

**Tysaido universitetas** () – universitetas Midlsbro mieste, šiaurės rytų Anglijoje. Universitete 2005 metais studijavo 20685 studentai.

Universitetas buvo įkurtas 1930 metais kaip techninė kolegija. Universiteto Informatikos skyrius () žymus tarptautiniu lygiu.

Universitete statomas 11 milijonų svarų (maždaug 55 mln. litų) vertės Elektroninės inovacijos institutas, kaip dalis *Elektroninio miesto* projekto (). Mieste, dalyvaujant universitetui kiekvienais metais organizuojamas Tarptautinis Animex festivalis. Universitetas yra pasiekęs labai daug kuriant, vystant ir diegiant kompiuterinius žaidimus.

## Universiteto mokyklos
 
**Universitetas susideda iš 6 mokyklų**:
* Menų ir žiniasklaidos mokykla (),
* Kompiuterijos ir matematikos mokykla (),
* Sveikatos ir socialinės rupybos mokykla (),
* Tiksliųjų mokslų ir technologijos mokykla (),
* Socialinių mokslų ir teisės mokykla (),
* Tysaido verslo mokykla ().

## Nuorodos
 
* www.tees.ac.uk – universiteto svetainė
* Tysaido universiteto studentų sąjunga 
* Kompiuterijos mokyklos svetainė
* Universieto bibliotekos ir informacinių paslaugų svetainė
* Kompiuterinių žaidimų akademinė programa